Divadlo u Rolanda

**Divadlo u Rolanda** je názov divadelného priestoru, ktorý bol v sedemdesiatych a osemdesiatych rokoch domovskou scénou pre celý rad súborov malých foriem a v ktorom začínali mnohé výrazné osobnosti slovenského kultúrneho života. 

## História
Divadlo u Rolanda sa nachádzalo v pivnici starého renesančného domu na niekdajšom Námestí 4. apríla (teraz Hlavné námestie) v Bratislave. Do priestoru sa vchádzalo strmým schodiskom cez divadelnú scénu veľkosti 4 x 3 m. Pre hľadisko boli charakteristické stoličky so zrezanými zadnými nohami: “Divák síce počas predstavenia sedel v permanentnom záklone, podobný štartu kozmonautov vo vesmírnych raketách, netradičným spôsobom sa však takto vyriešil problém videnia divákov v zadných radoch”.

Na prelome šesťdesiatych a sedemdesiatych rokov bola v tomto pivničnom priestore tzv. poetická vináreň. Skutočná maloformistická história autorského divadla sa začala písať až príchodom dvojice Peter Belan a Ivan Hudec, ktorí pod názvom Divadlo u Rolanda založili nielen jedno z najúspešnejších amatérskych súborov sedemdesiatych rokov, ale zároveň tu položili aj základy takmer dvadsať rokov trvajúcej tradície divadiel malých javiskových foriem (MJF). Tento priestor sa stal domovskou scénou pre mnohé významné MJF divadlá a folkových pesničkárov a vyrástol tu celý rad osobností slovenskej kultúrnej scény.

Súbor Divadlo u Rolanda tu debutoval v roku 1971 hrou *Fascikeľ*. Už v prvej polovici sedemdesiatych rokov sa v pivničnom priestore u Rolanda etablovali aj ďalšie MJF súbory, ktoré sa až na výnimky venovali predovšetkým pôvodnej autorskej tvorbe (Tzv. Lyrické divadlo, Malé satirické divadlo Mandragora, Divadielko F, Divadlo bez mena, Takmer poetické divadlo, Plusquamperfectum a i.). Počas krátkeho obdobia tu pôsobilo aj Radošinské naivné divadlo, ktoré U Rolanda zakotvilo po svojom nútenom odchode z A-Divadla. Na prelome sedemdesiatych a osemdesiatych rokov bolo Divadlo u Rolanda v znamení troch výrazných súborov – divadiel Divadlo Pegasník a Faust (neskôr Modré divadlo) a folkového pesničkárskeho združenia Slnovrat. 

Priestor Divadla u Rolanda bol jedným z významných tzv. ostrovov pozitívnej deviácie a počas svojej existencie viackrát čelil pokusom o zrušenie pod rôznymi zámienkami. Definitívny koniec tejto MJF scény prišiel začiatkom roku 1989 s odôvodnením, že v pivničných priestoroch sa majú začať archeologické práce. 

Po roku 1989 budova viackrát zmenila svojho majiteľa, v plánoch sa však už nikdy nepočítalo s obnovením divadelnej tradície. V súčasnosti je v priestoroch niekdajšieho divadla plynová kotolňa.

## Súbory, pôsobiace v Divadle u Rolanda
* Divadlo u Rolanda (19711978)
* Radošinské naivné divadlo (1974)
* Tzv. Lyrické divadlo (19751983)
* Divadlo Pegasník (19751986)
* Malé satirické divadlo Mandragora (19751978)
* Filoxéra (19751978)
* Divadielko F (19771980)
* Faust/Modré divadlo (19781989)
* Divadlo bez mena (19781981)
* Takmer poetické divadlo (19781979)
* Slnovrat (19791987)
* Ívery (19811989)
* Nulateáter (1982)
* Plusquamperfectum (19851987)

## Osobnosti, pôsobiace v Divadle u Rolanda
* Peter Belan, spisovateľ a lekár (Divadlo u Rolanda)
* Ivan Hudec, spisovateľ a politik (Divadlo u Rolanda)
* Rudolf Sloboda, spisovateľ (Divadlo u Rolanda)
* Anton Kubasák, skladateľ, hudobník a spevák (Divadlo u Rolanda)
* Jaroslav Filip, skladateľ, hudobník a spevák (Divadlo u Rolanda)
* Zuzana Homolová, folková pesničkárka (Divadlo u Rolanda)
* Andrej Ferko, spisovateľ a publicista (Divadlo Pegasník)
* Ivan Mizera, skladateľ a spisovateľ (Divadlo Pegasník)
* Gustáv Murín, spisovateľ a publicista (Divadlo Pegasník, Filoxéra)
* Peter Bzdúch, herec (Divadlo Pegasník)
* Boris Sodoma, skladateľ a hudobník (Divadlo Pegasník)
* Václav Šuplata, spisovateľ (Faust/Modré divadlo)
* Ivan Hoffman, folkový pesničkár a publicista (Slnovrat)
* Miloš Janoušek, folkový pesničkár, spisovateľ a publicista (Slnovrat, Jednofázové kvasenie, Filoxéra)
* Pavel Malovič, folkový pesničkár a publicista (Slnovrat)
* Dušan Valúch, folkový pesničkár (Slnovrat, Jednofázové kvasenie)
* Karol Svozil, hudobník (Slnovrat, Jednofázové kvasenie)
* Stanislav Štepka, herec a spisovateľ (Radošinské naivné divadlo)
* Milan Markovič, herec (Radošinské naivné divadlo)
* Soňa Müllerová, recitátorka a moderátorka (Tzv. Lyrické divadlo) 
* Viliam Klimáček, spisovateľ a herec (Ívery)
* Miloš Volný, režisér (Ívery)
* Jozef Leikert, spisovateľ (Divadielko F)
* Jozef Švoňavský, herec (Divadielko F)
* Milan Ježík, filmový režisér a dokumentarista (Divadielko F)
* Viki Janoušková, dramaturgička a spisovateľka (Divadielko F, Divadlo bez mena)
* Štefan Korenči, divadelný režisér (Divadlo bez mena)
* Roman Polák, divadelný režisér (Takmer poetické divadlo)
* Darina Abrahámová, dramaturgička (Takmer poetické divadlo)
* Ivan Svetko, režisér a spisovateľ (Nulateáter)
* Pavol Smolík, operný režisér (Plusquamperfectum)
* Mojmír Caban, herec (Plusquamperfectum)
* Jitka Saparová-Fischerová, operná speváčka (Plusquamperfectum)
* Adriana Mezovská, operná speváčka (Plusquamperfectum)
* Andrea Dudášová, operná speváčka (Plusquamperfectum)
* Anton Popovič, hudobník (Plusquamperfectum)

## Referencie


## Literatúra
* JANOUŠEK, Miloš: *Divadlo u Rolanda alebo Roland-retro* (TÁLIA-press 1996)
* BALOGH, Alexander:  *Roland Retro – Nechoďte šiť, poďte do divadla*. Medzičasopis 1, 1993, s.48-49
* ZAČKA, Ladislav: *Každý týždeň U Rolanda*. Film a divadlo, 14, 1978, s. 4-7

u Rolanda
Kategória:Kultúra v Bratislave